Як расказала начальнік упраўлення інфармацыйных адукацыйных тэхналогій НІА, член аргкамітэта конкурсу Ірына Васільева, у гэтым годзе быў зменены фармат правядзення этапаў конкурсу. На завочны этап удзельнікі прадстаўлялі ў аргкамітэт не прэзентацыю ў фармаце PowerPoint на электронным носьбіце, а відэаролік, які быў загружаны на відэахостынг YouTube і які маглі ўбачыць усе жадаючыя карыстальнікі інтэрнэту. Вочны тур юбілейнага па ліку конкурсу адбыўся ў Лідзе, вялікую падтрымку ў яго правядзенні аказаў аддзел адукацыі, спорту і турызму Лідскага райвыканкама. У Палацы культуры разгарнуліся экспазіцыі фіналістаў. Абарона конкурсных работ праходзіла ў выглядзе прадстаўлення стэндавага даклада з дэманстрацыяй працаздольнай версіі электроннага адукацыйнага рэсурсу.